Norrmark

Norrmark (finsk: Noormarkku) er en tidligere kommune i landskapet Satakunta i Finland. Den 31. desember 2009 hadde kommunen 6 158 innbyggere og et areal på 332,06 km² hvorav 15,2 km² er vann. Norrmark var en finskspråklig kommune som grenset til kommunene Lavia, Påmark, Björneborg og Ulvsby.

I Norrmark ble det tidlig industrivirksomhet med en sag og et jernverk som nå er nedlagt. Selskapet Rautaruukki har sin opprinnelse i det tidligere jernverket i Norrmark. Villaen Villa Mairea som ble tegnet av den verdensberømte arkitekten Alvar Aalto, ligger i nærheten av den tidligere industrivirksomheten.

Den 1. januar 2010 ble Norrmark kommune slått sammen med Björneborg.

Tidligere kommuner i Finland
Kommuner opphørt i 2010
2010 i Finland
Satakuntas geografi